সিকিমে তুলোর মতো ঝরছে বরফ, দেখুন মন ভালো করা ভিডিও

শিলিগুড়ি: সিকিমে শীতের (Winter Arrives Sikkim) আগমনের বার্তা। ছাঙ্গু (Changu Covered Snow), নাথুলা ও লাচুং (Nathula and Lachung Covered Snow) ঢাকল বরফের সাদা চাদরে। তাপমাত্রা নামল হিমাঙ্কের কাছাকাছি। শুক্রবার সকাল থেকেই পূর্ব ও উত্তর সিকিমের একাধিক উচ্চভূমি অঞ্চল — বিশেষ করে ছাঙ্গু, নাথুলা ও লাচুং — সাদা বরফে ঢেকে গিয়েছে। রাতভর চলা তুষারপাতের ফলে সকালে সড়ক ও পার্শ্ববর্তী পাহাড়ে জমেছে ঘন বরফের স্তর, যার জেরে ব্যাহত হয়েছে যান চলাচল।

সিকিমের পাহাড়ি অঞ্চল জুড়ে ফের শুরু হয়েছে মৌসুমি তুষারপাত। শুক্রবার সকাল থেকে পূর্ব ও উত্তর সিকিমের একাধিক উচ্চভূমি অঞ্চল বিশেষ করে ছাঙ্গু, নাথুলা ও লাচুং সাদা বরফে ঢেকে গিয়েছে। রাতভর চলা তুষারপাতের জেরে শুক্রবার সকাল নাগাদ সড়ক ও পার্শ্ববর্তী পাহাড়ের গায়ে পড়েছে বরফের স্তর, যার প্রভাব পড়েছে যান চলাচলেও। আবহাওয়া দফতর সূত্রে খবর, বৃহস্পতিবার রাত থেকেই ওইসব এলাকায় তাপমাত্রা দ্রুত নামতে শুরু করে। শুক্রবার সকালে তাপমাত্রা নেমে আসে হিমাঙ্কের কাছাকাছি। ফলে হালকা থেকে মাঝারি তুষারপাতের পরিমাণ আরও বেড়ে গিয়ে সকালে ঘন বরফে ঢেকে যায় পুরো ছাঙ্গু–নাথুলা অক্ষ। উত্তর সিকিমের জনপ্রিয় পর্যটন কেন্দ্র লাচুং ও ইয়মথাং উপত্যকাতেও তুষারপাতের মনোরম দৃশ্য ধরা পড়েছে।

আরও পড়ুন:প্রথম হয়েছেন দু’জন, মেধাতালিকায় জ্বলজ্বল করছে রামকৃষ্ণ মিশনের নাম

ইউমিসামডংয়ের বিস্তীর্ণ অঞ্চল সাদা চাদরে ঢাকা, রাস্তাঘাট ও গাড়ি ঘন বরফে ঢেকে গেছে। যদিও এতে স্থানীয়দের দৈনন্দিন জীবনে সামান্য ব্যাঘাত ঘটেছে, পর্যটকদের কাছে এ এক অনন্য অভিজ্ঞতা হয়ে উঠেছে। প্রশাসনের পক্ষ থেকেও সতর্কতা জারি করা হয়েছে

পুলিশ ও ট্রাফিক বিভাগ পাহাড়ি পথের পরিস্থিতি নিয়মিত নজরদারি করছে। প্রয়োজনে বিকল্প রুট ব্যবহারের পরামর্শ দেওয়া হয়েছে। তবে বরফে মোড়া পাহাড়ের টান সামলানো মুশকিল পর্যটকদের কাছে। ইতিমধ্যেই বহু পর্যটক ছাঙ্গু, নাথুলা ও লাচুংমুখী হচ্ছেন তুষারপাত উপভোগ করতে। তীব্র শীতের মাঝেই সিকিমের পাহাড়ে জমে উঠেছে শীতকালীন পর্যটনের আমেজ।

দেখুন ভিডিও